###### Nr. 15.608/09.05.2022 PROIECT

######

**HOTĂRÂREA NR.**\_\_\_\_\_\_

**privind însușirea și aprobarea Planului de Mobilitate Urbană Durabilă al**

**Municipiului Sighișoara**

 Consiliul Local al Municipiului Sighişoara,

Luând act de proiectul de hotărâre, înregistrat cu nr. 15.608/09.05.2022 și referatul de aprobare, înregistrat cu nr. 15.612/09.05.2022 al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de contractul de servicii cu nr. 19.938/14.07.2021, încheiat între S.C. F.I.P. CONSULTING S.R.L. și MUNICIPIUL SIGHIȘOARA pentru elaborarea documentului strategic Plan de Mobilitate Urbană Durabilă al Municipiului Sighișoara;

Având în vedere Ghidul specific - Condiții de accesare a fondurilor europene aferente Planului Național de Redresare și Reziliență în cadrul apelurilor de proiecte PNRR/2022/C10, componenta 10 - Fondul local, aprobat prin Ordinul nr. 999/2022 al Ministerului Dezvoltării, Lucrărilor Publice și Administrației;

Având în vedere prevederile Legii nr. 350/2001 privind amenajarea teritoriului și urbanismul, republicată, cu modificările și completările ulterioare;

Văzând prevederile Ordinului Ministrului Dezvoltării Regionale şi Administraţiei Publice nr. 233/2016 pentru aprobarea Normelor metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism, cu modificările și completările ulterioare;

Ținând cont de prevederile Legii nr. 92/2007, legea serviciilor publice de transport persoane în unităţile administrativ - teritoriale, republicată, cu modificările și completările ulterioare;

Luând în considerare și prevederile Legii nr. 52/2003 privind transparența decizională în administrația publică, republicată, cu modificările și completările ulterioare;

În temeiul prevederilor art. 129 alin. (2) lit. „b”, alin. (4) lit. „d” și lit. „e”, alin. (7) lit. „s”, alin. (14), art. 139 alin. (1) și alin. (3) lit. „d” și lit. „e” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

 **H O T Ă R Ă Ş T E:**

**Art. 1.** Se însușește și se aprobă Planul de Mobilitate Urbană Durabilă al Municipiului Sighișoara, conform Anexei nr. 1, care face parte integrantă din prezenta hotărâre și care se află în păstrarea Serviciului Achiziţii, Investiții, Fonduri Europene din cadrul Municipiului Sighișoara.

**Art. 2.** Cu ducerea la îndeplinire a prevederilor prezentei hotărâri se încredinţează aparatul de specialitate al Primarului Municipiului Sighișoara.

**Art. 3.** Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa [www.primariasighisoara.ro](http://www.primariasighisoara.ro).

#####  PRIMAR,

#####  AVIZAT, Ioan - Iulian Sîrbu

 **Secretarul General al Municipiului Sighișoara,**

 **Anca Bizo**

Nr. 15.612/09.05.2022

**Referat de aprobare**

 **la proiectul de hotărâre privind însușirea și aprobarea Planului de Mobilitate Urbană**

**Durabilă al Municipiului Sighișoara**

 Doamnelor şi domnilor consilieri,

 Planul de Mobilitate Urbană Durabilă (P.M.U.D.) pentru Municipiul Sighișoara și zona funcțională pentru perioada 2022 - 2030, reprezintă un demers strategic, funcțional și operațional al comunității din Municipiul Sighișoara, al tuturor factorilor de interes implicați și al autorității publice locale.

Conform documentelor strategice la nivel european, un Plan de Mobilitate Urbană Durabilă constituie un document strategic și un instrument pentru dezvoltarea unor politici specifice, care are la bază un model de transport dezvoltat cu ajutorul unui software de modelare a traficului, având ca scop rezolvarea nevoilor de mobilitate ale persoanelor și întreprinderilor din oraș și din zonele învecinate, contribuind în același timp la atingerea obiectivelor europene în termeni de eficiență energetică și protecție a mediului.

 În ceea ce privește legislația națională (Legea nr. 350/2001 privind amenajarea teritoriului și urbanismul, republicată, cu modificările și completările ulterioare), Planul de Mobilitate Urbană reprezintă o documentație complementară strategiei de dezvoltare teritorială urbană și a planului urbanistic general (P.U.G.), dar și instrumentul de planificare strategică teritorială prin care este corelată dezvoltarea spațială a localităților cu nevoile de mobilitate și transport ale persoanelor și mărfurilor.

 În vederea finanțării proiectelor de transport urban, în cadrul Planului Național de Redresare și Reziliență (P.N.R.R.) sau a Programului Operațional pentru Dezvoltare Regionala 2021 - 2030, prin F.E.D.R. (Fondul European pentru Dezvoltare Regională), este necesară elaborarea Planurilor de Mobilitate Urbană Durabilă (P.M.U.D.), urmare a abordării integrate, susținută de către Comisia Europeană.

 În mod concret, P.M.U.D. este un demers funcțional, necesar și obligatoriu pentru accesarea finanțărilor nerambursabile prin P.N.R.R. și Programul Operațional Regional, în perioada 2021 - 2030 pentru investiții ce vizează:

- Reabilitarea și modernizarea infrastructurii rutiere care deserveşte coridoare de transport public;

- Construirea infrastructurii și facilităților necesare pentru bicicliști;

- Conversia și amenajarea unor zone pietonale;

- Reabilitarea sau crearea de trotuare și alei pietonale;

- Modernizarea, dezvoltarea și creșterea atractivității transportului public în comun;

- Amenajarea de terminale intermodale;

- Lucrări și intervenții pentru creșterea siguranței pietonilor și a participanților la trafic.

 Obiectivul general al P.M.U.D. este crearea și dezvoltarea unui sistem de transport durabil, care să corespundă așteptărilor și nevoilor de mobilitate și accesibilitate a cetățenilor și mărfurilor, în cadrul unui mediu urban atractiv, sănătos și prietenos cu mediul.

 Având în vedere cele de mai sus, în contextul unei dezvoltări eficiente și durabile în Municipiul Sighișoara și în zona sa funcțională și pentru a putea depune proiecte spre finanțare în perioada următoare, îmi exprim inițiativa de promovare a proiectului de hotărâre **privind însușirea și aprobarea Planului de Mobilitate Urbană Durabilă al Municipiului Sighișoara.**

**P R I M A R,**

 **Ioan - Iulian Sîrbu**

Nr. 15.636/10.05.2022

**RAPORT DE SPECIALITATE**

**al Serviciului Achiziții, Investiții, Fonduri Europene, la proiectul de hotărâre privind însușirea**

 **și aprobarea Planului de Mobilitate Urbană Durabilă al Municipiului Sighișoara**

 Planul de Mobilitate Urbană Durabilă (P.M.U.D.) pentru Municipiul Sighișoara și zona funcțională, pentru perioada 2022 - 2030 reprezintă un demers strategic, funcțional și operațional al comunității din municipiul Sighișoara, al tuturor factorilor de interes implicați și al autorității publice locale.

 Conform documentelor strategice la nivel european, un Plan de Mobilitate Urbană Durabilă constituie un document strategic și un instrument pentru dezvoltarea unor politici specifice, care are la bază un model de transport dezvoltat cu ajutorul unui software de modelare a traficului, având ca scop rezolvarea nevoilor de mobilitate ale persoanelor și întreprinderilor din oraș și din zonele învecinate, contribuind în același timp la atingerea obiectivelor europene în termeni de eficiență energetică și protecție a mediului.

 În ceea ce privește legislația națională (Legea 350/2001 privind amenajarea teritoriului și urbanismul, republicată cu completările și modificările ulterioare), Planul de Mobilitate Urbană reprezintă o documentație complementară strategiei de dezvoltare teritorială urbană și a planului urbanistic general (P.U.G.), dar și instrumentul de planificare strategică teritorială prin care este corelată dezvoltarea spațială a localităților cu nevoile de mobilitate și transport ale persoanelor și mărfurilor.

 În vederea finanțării proiectelor de transport urban, în cadrul Planului Național de Redresare și Reziliență (P.N.R.R.) sau a Programului Operațional pentru Dezvoltare Regională 2021 – 2030, prin F.E.D.R. (Fondul European pentru Dezvoltare Regională), este necesară elaborarea Planurilor de Mobilitate Urbană Durabilă (P.M.U.D.), urmare a abordării integrate, susținută de către Comisia Europeană.

 Cu alte cuvinte, în vederea respectării prevederilor Comisiei Europene pentru accesarea fondurilor de dezvoltare regională, municipiile sunt încurajate să elaboreze documente de planificare strategică, corelate – Strategia de dezvoltare locală (S.I.D.U./S.D.L.) și Planul de Mobilitate Urbană Durabilă (P.M.U.D.).

 În cadrul celor două documente vor putea fi fundamentate și planificate în mod coerent și fezabil intervenții care vor viza dezvoltarea sistemului de transport local în vederea asigurării unei mai bune mobilități a persoanelor și mărfurilor, o creștere a accesibilității, o îmbunătățire a condițiilor de mediu și a calității mediului urban, precum și creșterea siguranței participanților la trafic și a pietonilor.

 În mod concret, P.M.U.D. este un demers funcțional, necesar și obligatoriu pentru accesarea finanțărilor nerambursabile prin P.N.R.R. și Programul Operațional Regional, în perioada 2021 - 2030 pentru investiții ce vizează:

- Reabilitarea și modernizarea infrastructurii rutiere care deserveşte coridoare de transport public;

- Construirea infrastructurii și facilităților necesare pentru bicicliști;

- Conversia și amenajarea unor zone pietonale;

- Reabilitarea sau crearea de trotuare și alei pietonale;

- Modernizarea, dezvoltarea și creșterea atractivității transportului public în comun;

- Amenajarea de terminale intermodale;

- Lucrări și intervenții pentru creșterea siguranței pietonilor și a participanților la trafic.

 P.M.U.D. va sta la baza dezvoltării de mecanisme, proceduri și structuri operaționale, în directa subordonare a aparatului executiv al Municipiului Sighișoara, prin care se va monitoriza în mod constant evoluția implementării proiectelor, strategiilor și recomandărilor cuprinse în Plan, precum și atingerea indicatorilor propuși și asumați în cadrul documentului strategic și în cadrul contractelor de finanțare subsecvente P.M.U.D., ce se vor încheia în orizontul de timp supus analizei.

 Obiectivul general al P.M.U.D. este crearea și dezvoltarea unui sistem de transport durabil, care sa corespundă așteptărilor și nevoilor de mobilitate și accesibilitate a cetățenilor și mărfurilor, în cadrul unui mediu urban atractiv, sănătos și prietenos cu mediul.

 Planul de mobilitate urbană pentru Municipiul Sighișoara va include următoarele componente:

- Diagnosticarea sistemului existent de mobilitate și transport, al infrastructurilor, dotărilor și fluxurilor de trafic;

- Evaluarea nivelului de disfuncționalitate a circulației urbane;

- Dezvoltarea funcțională, socio-economică și urbanistică a zonelor urbane;

- Infrastructuri, zonare urbană, rețele de transport, relații în teritoriu;

- Mobilitatea, accesibilitatea și nevoile de conectivitate;

- Modelarea prognozelor de mobilitate, transport și trafic;

- Dezvoltarea rețelelor de transport urban și regional;

- Planificarea și proiectarea infrastructurilor de transport;

- Terapia și managementul traficului și al mobilității.

 Politicile și măsurile definite în Planul de Mobilitate Urbană Durabilă vor acoperi toate modurile și formele de transport în întreaga aglomerare urbană, atât în plan public cât și privat, atât privind transportul de pasageri, cât și cel de bunuri, transport motorizat și nemotorizat, deplasarea și parcarea.

 Aria de acoperire a Planului de Mobilitate Urbană Durabilă este aria unității administrativ-teritoriale a Municipiului Sighișoara și Zona Urbană Funcțională.

 Ținând cont de cele de mai sus, susţinem proiectul de hotărâre prezentat de domnul Primar.

 Șef serviciu, întocmit,

Serviciul Achiziții, Investiții, Fonduri Europene consilier superior, Cezar Mihaela

 Niță Alexandru Sebastian

Notă: Documentele ce conțin Planul de Mobilitate Urbană Durabilă a Municipiului Sighișoara se găsesc pe pagina de internet la adresa [www.primariasighisoara.ro](http://www.primariasighisoara.ro), accesând butonul de pe prima pagină și în secțiunea Transparență decizională.